Document ID: /roh_data/filtered/fineweb-2-filterrobots_roh.jsonl.gz/71735

L'entira gulivaziun da finanzas per il 2023 è radund 5,6 milliardas francs. Da quai survegn il chantun Grischun 269 milliuns, sco il Departament federal da finanzas scriva. La gulivaziun duai reparter ils gudogns da chantuns bainstants pli guliv sin tut ils chantuns. Il Grischun sco chantun rural profitescha, cun quai ch'el na profitescha betg d'ina industria u ina branscha da finanzas ferma.
Daners per chantuns cun paucas resursas
Per persuna survegn la populaziun dal Vallais il pli bler dals pajaments, radund 2'400 francs. Cuntrari paja il Chantun Zug il pli bler per persuna: bunamain 2'900 francs. En cifras absolutas contribuescha il chantun Turitg cun ina mesa milliarda francs ils pli bler daners. Ed il chantun Berna profitescha il pli fitg e survegn radund 1,1 milliardas francs.
Cumpareglià cun l'onn current èn las contribuziuns totalas creschidas per 290 milliuns francs. Quai tranter auter perquai ch'il potenzial da resursas dals chantuns cun bleras resursas crescha pli svelt ch'il potenzial da chantuns cun pli paucas resursas.